Alušt

Alušt (ven. i , ) om lidn-kurort Kriman suves. Se om Aluštan lidnümbrikon administrativižeks keskuseks da palaks.

 Istorii 
Eländpunktan aluz om pandud 6. voz'sadal meiden erad kuti Aluston-lidnuz vizantižen Justinian I-imperatoran (ohjasti vll 527−565) käskön mödhe. Nimitaškanzihe nügüdläižikš 15. voz'sadaspäi. Žilo sai lidnan statusad vl 1902 kurortan sauvomiženke. Toižen mail'man sodan aigan Germanijan okkupacii jätkustui vll 1941 (4. kül'mku) — 1944 (15. sulaku), nevondkundaline krimantatarlaižiden deportacii (18. semendku 1944) toi sured vigad mugažo.

Alušt šingotase turizmal, sömtegimištol (maidtegim, vinedheotandad) i raudbetonan tegimel.

 Geografijan andmused 
Lidn sijadase ümbrikon suvipäivlaskmas, Mustmeren randal, 50 m ü.m.t. keskmäižel korktusel.

Matkad Simferopolin keskuzpalhasai om koumekümne ühesa kilometrad lodeheze orhal vai 47 km avtotedme.

 Eläjad 
Vl 2012 Aluštan eläjiden lugu oli 28 642 ristitud (lidnümbrikon pol'), vl 2014 — 29 078 ristitud, vl 2021 — 31 364 ristitud. Kaikiš suremb lidnan ristitišt oli 36 413 eläjad vl 1989.

Rahvahad (enamba 0,4 % vl 2014): venänikad — 68,2 %, ukrainalaižed — 16,0 %, krimantatarlaižed — 2,6 %, vaugedvenälaižed — 1,0 %, totarlaižed — 0,8 %, armenijalaižed — 0,7 %, toižed rahvahad — 1,8 %, rahvahuden ozutandata — 8,9 %.

 Transport 
Avtobusad, trolleibusad, maršruttaksid i taksid oma kundaližeks transportaks lidnas. Trolleibus ühtenzoitab Simferopolinke i Jaltanke. Merivaldmad ratas.

 Galerei 

 Homaičendad 

 Irdkosketused 
 Lidnümbrikon oficialine sait (alushta-adm.ru). 
 Lidnümbrikon lehtpoled Kriman oficialižel portalal (alushta.rk.gov.ru). 

Kategorii:Kriman lidnad
Kategorii:Eländpunktad kirjamišton mödhe
*